Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 835

(2) Amennyiben a kártérítésről nem sikerül megállapodásra jutni az ésszerű időtartam végétől, illetve a választottbírói testületnek a 14.10. cikk szerinti arra vonatkozó döntése kibocsátásától számított 30 napon belül, hogy nem született a döntést teljesítő intézkedés, vagy a 14.10. cikk (1) bekezdése alapján bejelentett intézkedés összeegyeztethetetlen a 14.2. cikkben említett rendelkezésekkel, a panaszos Fél – a bepanaszolt Felet és a Kereskedelmi Bizottságot értesítve – jogosult felfüggeszteni a 14.2. cikkben említett bármely rendelkezésből fakadó kötelezettségeit a sérelem által okozott érvénytelenségnek vagy károkozásnak megfelelő mértékben. Az értesítésben meg kell határozni a panaszos Fél által felfüggeszteni kívánt kötelezettségek szintjét. A panaszos Fél az értesítés időpontjától számított 10 napon belül foganatosíthatja a felfüggesztést, kivéve, ha a bepanaszolt Fél a (4) bekezdés szerinti választottbíráskodást kér. EU/KR/hu 256

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes